als_Latn dik_Latn sag_Latn
Ndonëse në mosmarrëveshje të thella të shoqëruara edhe me kremtime ndarazi, krerët e politikës kanë uruar Ditën e Verës
Denion Ndrenika
Kryeqendër e Ditës së Verës, Elbasani është mbushur plot e përplot nëpër rrugë e sheshe me shqiptarë vendas, nga zona të tjera të Shqipërisë dhe nga jashtë kufijve politikë.
Mijëra vetë janë mbledhur veçanërisht në Elbasan e mandej në Tiranë dhe qytete të tjerë për të kremtuar Ditën e Verës.
Festë pagane, që përpara lindjes së krishtërimit, në Ditën e Verës shenja simbol është ëmbëlsira ballokume, ndërsa njerëzit, kryesisht të rinjtë, vendosin fije shumëngjyrëshe në duar.
Ndonëse në mosmarrëveshje të thella të shoqëruara edhe me kremtime ndarazi, krerët e politikës kanë uruar Ditën e Verës.
Kryeministri Edi Rama ishte i pari që uroi Ditën e Verës kur shkruajti në profilet e tij në rrjetet shoqërorë “tuiter” dhe “fejsbuk”:
“Gëzuar Ditën e Verës. Paçi të gjithë mirësi dhe besim se më e mira është ende përpara në rrugën e të ardhmes për familjen tuaj e vendin tonë”!
Kryetar i Partiës Demokratike opozitare dhe kryetar i Bashkisë së Tiranës, Lulzim Basha po e feston Ditën e Verës në Elbasan ku vizitoi një panair.
“Shqiptarët kanë nevojë për shpresë, besim e rrugëdalje për situatën. Shpresoj që shqiptarët të kthehen në rrugë e zhvillimit e mirëqënies. Në panair kam prekur shqetësimin për varfërinë”-tha zoti Basha.
Qeveria me ministrinë e Mirëqenies Sociale dhe Rinisë të drektuar nga Erion Veliaj ka organizuar veprimtari të ndryshme nga Bashkia e Tiranës.
Aktivitetet për Ditën e Verës do të zhvillohen të gjitha në harkun kohor 10:00- 14:00 si më poshtë:
10:00 – 10:30 – Sheshi Skënderbej deri tek Kryeministria, Banda Frymore e Ushtrisë
10:00 – 11:00 – Sheshi përpara TOB deri tek Kryeministria, Ansambli i Këngëve dhe Valleve
10:00 – 12:00 – Rruga “Myslym Shyri”. Midis Parkut Rinia dhe Ministrisë se Ekonomisë, Aktivitet Sportiv: Minifutboll për fëmijë dhe të rinj
10:00 – 11:00 – Zona përpara Galerisë së Arteve, instrumentistët e Liceut Artistik “Jordan Misja”
10:00 -12:00 – Parku Rinia, në hapësirën pranë Monumentit të Pavarësisë, “Atletik kids”, demonstrime Karate , Judo, Lojëra sportive të ndryshme .
Cirku i Tiranës.
11:00- 12:00 – Parku Rinia (në hapësirën përpara Taivanit, përballë GKA), Teatri Kombëtar i Kukullave
10:00 – 12:00 – Trotuari i Taivanit (perballe ish Hotel Dajtit), Agjencia Shtetërore për Mbrojtjen e të Drejtave të Fëmijëve dhe organizatat partnere
11:00 –12:00 – Sheshi para Kryeministrisë , Danci Sportiv.
10:00 -12:00 – Ura e madhe tek Bulevardi “Dëshmorët e Kombit”, Simultane shahu.
10:00 – 14:00 – Koncert në Bulevardin Dëshmorët e Kombit
10:00-12:00 Muzikë me DJ
12:00 – 13:00 Këngëtarë shqiptarë
13:00 – 14:00 Emiliana Torrini 10:00 – 12:00 – Lulishtja “Vëllezërit Frashëri”, Basketboll për fëmijë dhe të rinj
10:00-14:00 – Tek lulishtja para Rognerit ( busti i Ismail Qemalit).
Panairi i Artizanatit Tiranë .
Në Panair do të ekspozohen produktet e 200 Artizanëve nga e gjithë Shqipëria dhe trevat përreth, që i përkasin zonave rurale,të rinj dhe mosha të mesme që hasin vështirësi punësimi, gratë me probleme social-ekonomike, personat me aftësi të kufizuar dhe komuniteti Rom.
16:00 – Qëndra Rinore Tiranë, Shkolla e Baletit, kurse të baletit popullor.
Bashkia e Tiranës ka shpallur gjithashtu programin e saj për Ditën e Verës:
Bashkia e Tiranës me rastin e Ditës së Verës do të organizojë aktivitete të ndryshme në sheshin “Nënë Tereza” dhe te diga e Liqenit Artificial, duke nisur nga ora 10.00:
Tapeti i luleve: Do të pikturohen me shkumës lule gjigande nga studentë të Universitetit të Arteve, të cilët do të krijojnë një tapet lulesh në shesh. Për këtë punë artistike do të angazhohen një numër shumë i madh artistësh nga Universiteti i Arteve.
Panairi Eko: Kompani lulesh dhe riciklimi do të bëhen pjesë e këtij panairi, ku do të krijojnë një kopësht të madh në sheshin “Nënë Tereza”, ndërsa kompanitë e riciklimit do të promovojnë punimet e tyre të realizuara nga mbetjet urbane, duke dhënë mesazhin që riciklimi i mbetjeve i shërben një mjedisi më të pastër.
Riciklimi nga shkollat 9 vjeçare të Tiranës, të cilat do t’i bashkëngjiten panairit të riciklimit për të promovuar punët e tyre si model e mesazh për të gjithë nxënësit.
Performacat artistike: Një grup prej 20 artistësh do të jenë prezentë gjatë gjithë ditës. Këta artistë do të jenë të llojit karikaturistë, grupe xhazi, piktorë, instrumentistë, fotografë, grupe cirku, street- artistë etj.
Kulinaria e produkteve, “Jeto eko – Festo eko”!, ku subjekte të ndryshme do të bëhen pjesë e kulinarisë, si model për të promovuar produkte ushqimore natyrale.
Pikturo lulen tënde! Në një kënd të caktuar të sheshit, 4 artistë të rinj do të pikturojnë lule dhe pemë me shkumës ekologjik, si një lloj “proteste” për një ambient më të pastër.
Agrokultura: Në aktivitet do të marrin pjesë disa gra të cilat do të sjellin për ekspozim produktet e tyre agro. Produktet e bujqësisë dhe agrobiznesit do të jenë nga të gjitha vendet e Shqipërisë.
Aktiviteti “Shoë Akrobatik me Rastin e Ditës së Verës”, do të realizohet në bashkëpunim me Aeroclub – Albania dhe do të zhvillohet në digën e Liqenit Artificial të Tiranës, ku shtatë pilotë të nivelit më të mirë botëror do të performojnë akrobacira dhe lojra në prani të shumë spektatorëve, për rreth dy orë. Aeroclub – Albania është e vetmja shkollë për pilotë që fluturojnë me velë dhe që mundëson mësimin e manovrave ekstreme akrobatike.
Ato zhvillohen përherë mbi ujë, për arsye sigurie. Aeroclub-Albania ka një traditë disa vjeçare duke organizuar shumë evente sportive.
Manovrat dhe figurat akrobatike janë të shumta dhe tejet dinamike, me shpejtësi dhe lëvizje e rrotullime të rrufeshme.
als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn